Kunniattomat paskiaiset

**Kunniattomat paskiaiset** () on vuonna 2009 ensi-iltansa saanut Quentin Tarantinon käsikirjoittama ja ohjaama mustan huumorin sävyttämä sotaelokuva. Sen pääosissa esiintyvät Brad Pitt, Christoph Waltz, Michael Fassbender, Eli Roth, Diane Kruger, Daniel Brühl, Til Schweiger ja Mélanie Laurent. Elokuva kertoo vaihtoehtoiseen historiaan perustuvan tarinan kahdesta salajuonesta, joilla oli tarkoitus salamurhata natsi-Saksan poliittiset johtajat. Toisen suunnittelee nuori ranskanjuutalainen elokuvateatterin omistaja (Laurent), ja toisen luutnantti Aldo Rainen (Pitt) johtama amerikanjuutalaisista sotilaista koostuva ryhmä. 

Elokuvan kuvaukset alkoivat lokakuussa 2008, ja se kuvattiin Saksassa ja Ranskassa  dollarin budjetilla. *Kunniattomat paskiaiset* sai ensi-iltansa Cannesin elokuvajuhlilla 20.&nbsp;toukokuuta 2009. Se ilmestyi elokuvateattereihin elo–syyskuussa 2009 Yhdysvalloissa ja Euroopassa.

Kunniattomat paskiaiset oli kaupallinen menestys, tuottaen  dollaria lipputuloja maailmanlaajuisesti. Se sai monia palkintoja ja ehdokkuuksia mukaan lukien kahdeksan Oscar-ehdokkuutta muun muassa parhaasta elokuvasta, ohjauksesta ja alkuperäisestä käsikirjoituksesta. Waltz voitti Hans Landan roolistaan parhaan miespääosan palkinnon Cannesin elokuvajuhlilla, sekä parhaan miessivuosan Oscar-, Bafta-, SAG- ja Golden Globe -palkinnot.

Vuonna 2016 *Kunniattomat paskiaiset* äänestettiin BBC:n kyselyssä tämän vuosisadan sadan parhaan elokuvan joukkoon. Vastaajina oli  eri puolilta maailmaa.

## Tausta

### Käsikirjoitus
Tarantino aloitti kirjoittamaan Kunniattomia paskiaisia vuonna 1998, heti Jackie Brownin jälkeen. Tarantinolla oli niin paljon eri ideoita tarinaa varten, että se paisui "suuremmaksi kuin itse elokuvaformaatti", eikä hän pystynyt kirjoittamaan sitä loppuun. Kun Uma Thurman alkoi kysellä Kill Bill-käsikirjoituksen perään, Tarantino päätti laittaa Kunniattomat paskiaiset sivuun ja keskittyä siihen (Tarantino ja Thurman olivat alun perin ideoineet Kill Billiä Pulp Fictionin kuvauksissa). Kaksiosaiseksi muodostuneen Kill Billin jälkeen (2003/2004), Tarantino teki elokuvan  (2007). 

Seuraavaksi Tarantino päätti, että tekee Kunniattomat paskiaiset 12-jaksoisena minisarjana. Tarantino kertoi ideasta ystävälleen, ohjaaja Luc Bessonille, joka puolestaan oli harmissaan siitä, että Tarantino ei tekisikään sitä elokuvana. Tämä jäi Tarantinon mieleen ja hän palasi vielä kerran käsikirjoituksensa pariin kokeillakseen, saisiko siitä elokuvan mittaisen. Puolen vuoden prosessin jälkeen, heinäkuussa 2008, käsikirjoitus oli valmis.

### Vaikutteet
Tarantinon mukaan yhtenä elokuvan inspiraationa toimi vuoden 1967 sotaelokuva *[[Likainen tusina]],* jossa on myöskin joukko sotilaita suorittamassa tehtävää natsi-Eurooppassa. Tarantino otti myös vaikutteita Toisen maailmansodan yhdysvaltalaisista propagandaelokuvista kuten *Confessions of a Nazi Spy* (1939), *[[Ihmismetsästys (vuoden 1941 elokuva)|Ihmismetsästys]]* (1941) ja *This Land Is Mine* (1943). Näissä Tarantino piti siitä, kuinka ne olivat "sota-aiheisia, mutta eivät masentavia, vaan viihdyttäviä ja hauskoja".

Elokuvan nimi on johdettu ohjaaja Enzo G. Castellarin sotaelokuvasta *The Inglorious Bastards* (*[[Panssarijunalla helvettiin]]*, 1978). Tarantinon elokuvan nimen kirjoitusvirheet (*Inglo*'u**rious Bast**e*'rds*) ovat tietoisia, mutta Tarantino on kommentoinut niitä vaihtelevin tavoin. Cannesin elokuvajuhlilla Tarantino sanoi: "En aio selittää sitä koskaan". Painostettuna Tarantino ei selittänyt ensimmäistä *u*-kirjainta sanassa *Inglourious,* mutta sanoi: "*Basterds*? Niinhän se lausutaan: *Basterds*." Tarantino sanoi myöhemmin eräässä haastattelussa, että otsikon kirjoitusvirheet tuovat siihen "Basquiat-maisen sävyn". Myöhemmin hän kommentoi ohjelmassa *[[Late Show with David Letterman]]*, että *Inglourious Basterds* on "Quentin Tarantinon kirjoitustapa".

Tarantino on sanonut elokuvansa tyylistä muun muassa seuraavasti: "Halusin tehdä spagettiwesternin, joka käyttää toisen maailmasodan ikonografiaa".

### Roolitus
Tarantino oli pitkään halunnut työskennellä Brad Pittin kanssa. Kirjottaessaan elokuvan käsikirjoitusta, Tarantino alkoi nähdä mielessään Pittin luutnantti Aldo Rainen roolissa. Tarantino tapasi Pittin hänen kotonaan Ranskassa ja "pitkän alkoholin ja kannabiksen täytteisen yön jälkeen, Pitt oli mukana".

Donny "The Bear Jew" Donowitzin roolin Tarantino kirjoitti alun perin Adam Sandlerille, mutta hän joutui kieltäytymään, koska kuvasi samaan aikaan toista elokuvaa. Hahmoa päätyi esittämään Eli Roth.

Eniten vaikeuksia tuotti SS-eversti Hans Landan rooli. Leonardo Dicaprio osoitti kiinnostusta roolia kohtaan, mutta Tarantino halusi näyttelijän, joka puhuu englannin lisäksi sujuvaa saksaa, ranskaa ja italiaa. Kun sopivaa näyttelijää ei löytynyt, Tarantino alkoi huolestua,  ja ilmoitti tuottajille, että yrittää vielä yhden viikon, ja jos sinä aikana ei löydä hahmolle näyttelijää, hän peruu koko tuotannon. Sitten, itävaltalainen Christoph Waltz saapui castingiin,    ja Tarantino palkkasi hänet välittömästi. "Waltz pystyi siihen kaikkeen. Hän antoi meille elokuvamme takaisin", Tarantino sanoi.

## Juoni

Vuonna 1941 SS-eversti Hans Landa kuulustelee ranskalaista maitotilan omistajaa Perrier La Paditea alueen viimeisen kateissa olevan juutalaisperheen sijainnista. Jotta saksalaiset jättäisivät hänen perheensä rauhaan sodan loppuajaksi, La Padite paljastaa Dreyfusin perheen piileskelevän talonsa lattian alla. Landa käskee SS-sotilaita ampumaan lattialautojen läpi. Perhe kuolee lukuun ottamatta nuorta naista, Shosannaa, joka pakenee.

Kolme vuotta myöhemmin eliittijoukon luutnantti Aldo Raine värvää amerikanjuutalaisia sotilaita Paskiaisiin, jotka levittävät pelkoa saksalaisten sotilaiden keskuudessa tappamalla ja skalpeeraamalla heitä. Rainella on tapana päästää joitakin vankeja vapaaksi kertomaan ryhmästään ja samalla luomaan pakokauhua vihollissotilaissa. Vapaaksi päästettyjen sotilaiden otsaan Raine kaivertaa puukolla hakaristin, jotta he eivät voisi koskaan piilotella palvelustaan Saksan armeijassa.

Shosanna hoitaa elokuvateatteria Pariisissa valehenkilöllisyyden turvin. Hän tapaa saksalaisen tarkka-ampujan Fredrick Zollerin, joka tappoi 250 sotilasta yhden taistelun aikana. Zollerin on määrä esittää itseään natsien propagandaelokuvassa *Stolz der Nation* (Kansakunnan ylpeys). Shosannaan ihastunut Zoller vakuuttaa Joseph Goebbelsin siirtämään elokuvan ensi-illan Shosannan elokuvateatteriin. Shosanna suunnittelee rakastajansa Marcelin kanssa ensi-iltaan osallistuvien natsijohtajien tappamista sytyttämällä teatterin tuleen.

Shosannan tietämättä brittien tiedustelujoukkojen luutnantti Archie Hicox suunnittelee iskua ensi-iltaan Paskiaisten kanssa. Hicox menee tavernaan Paskiaisten Hugo Stiglitzin ja Wilhelm Wickin kanssa tapaamaan saksalaista elokuvatähteä Bridget von Hammersmarkia, joka työskentelee peitetehtävissä brittiläisille. Hicox herättää Gestapo-majuri Dieter Hellstromin huomion oudolla korostuksellaan. Lopulta hänen peiteroolinsa paljastuu, kun hän tilaa kolme juomaa viittoen englantilaisittain (peukalo ja pikkusormi alhaalla). Hellstrom huomaa erheen, sillä saksalainen viittoo ”kolme” peukalolla, etusormella ja keskisormella. Paljastuttuaan Paskiaiset avaavat tulen, ja vain Von Hammersmark selviää elossa. Landa tutkii tavernaa ja löytää Hammersmarkin toisen kengän ja lautasliinan, jossa on tämän nimikirjoitus.

Paskiaisista Raine, Donny Donowitz ja Omar Ulmer soluttautuvat ensi-iltana esittäen italialaisia, toivoen etteivät italiantaidottomat saksalaiset huomaisi heitä. Landa puhuu kuitenkin italiaa sujuvasti ja juttelee hetken Paskiasten kanssa ennen kuin lähettää Donowitzin ja Ulmerin paikoilleen. Landa vie Hammersmarkin sivuun ja varmistuttuaan kengän kuuluvan Hammersmarkille hän kuristaa tämän kuoliaaksi. Raine ja yksi hänen miehistään, Smithson Utivich, otetaan vangiksi, mutta Landa kertoo antavansa tehtävän edetä normaalisti vastineeksi koskemattomuudesta ja palkinnoista.

Elokuvan aikana Zoller meni projektorihuoneeseen tapaamaan Shosannaa. Kun Shosanna torjuu hänen iskuyrityksensä, hän muuttuu aggressiiviseksi. Shosanna teeskentelee myöntyvänsä ja ottaa sitten esiin pistoolin käsilaukustaan ja ampuu häntä. Kuolettavasti haavoittunut Zoller ottaa esiin oman pistoolinsa ja ampuu Shosannan. Elokuvan kohokohdassa siihen leikattu pätkä Shosannasta kertoo yleisön kuolevan pian juutalaisen käsissä. Elokuvasalin ovet lukinnut Marcel sytyttää kasan palavaa nitraattifilmiä tuleen valkokankaan takana. Ulmer ja Donowitz murtautuvat Hitlerin ja Goebbelsin aitioon ja tappavat heidät. He ampuvat yleisön joukkoon konepistooleillaan, kunnes heidän pomminsa räjähtävät. Landa ja hänen radistinsa ajavat Rainen ja Utivichin liittoutuneiden alueelle ja antautuvat. Raine ampuu radistin ja kaivertaa hakaristin Landan otsaan. Lopuksi hän toteaa:

## Näyttelijät

## Vastaanotto

### Arvostelut
Iltalehden kriitikko Tuomas Riskala antoi *Kunniattomille paskiaisille* neljä tähteä viidestä. Riskala arvioi elokuvan olevan ”tuttua Tarantino-tyyliä”. Myös *[[Suomen Kuvalehti]]* kehui elokuvaa, ja lehden kriitikko Lauri Lehtinen antoi *Kunniattomille paskiaisille* neljä tähteä viidestä. Lehtinen arvioi elokuvaa hitaaksi ja välillä sisäänlämpiäväksi teokseksi, joka on muutakin kuin räväkkä jermuilu.

Helsingin Sanomien Nyt-liitteen viisi kriitikkoa antoivat elokuvalle tähtikeskiarvoksi 2,6.

Elokuvasivusto Internet Movie Databasessa elokuvan yleisarvosana on , ja elokuva on  aikojen parhaan elokuvan listan sijalla 69.

## Palkintoja

### Oscar

* Paras miessivuosa: Christoph Waltz
Ehdokkuudet:
* Paras elokuva
* Paras ohjaus
* Paras alkuperäinen käsikirjoitus
* Paras kuvaus
* Paras leikkaus
* Parhaat äänitehosteet
* Paras äänitys

### Golden Globe
* Paras miessivuosa: Christoph Waltz
Ehdokkuudet:
* Paras draamaelokuva
* Paras ohjaus
* Paras käsikirjoitus

## Lähteet

## Aiheesta muualla
* Virallinen sivusto 
* 
* 
*